ดาวโจนส์,น้ำมันปิดบวก/ทองลงเล็กน้อย
หุ้นดาวโจนส์ปิดบวก 248.74 จุด รับความคืบหน้ามาตรการกระตุ้นเศรษฐกิจ ด้านราคาน้ำมันบวก 62 เซนต์ ขณะที่ทองคำลง 1.1 ดอลลาร์
5 ธ.ค. 2563

ดัชนีเฉลี่ยอุตสาหกรรมดาวโจนส์ปิดที่ 30,218.26 จุด เพิ่มขึ้น 248.74 จุด หรือ +0.83%, ดัชนี เอสแอนด์พี 500 ปิดที่ 3,699.12จุด เพิ่มขึ้น 32.40 จุด หรือ +0.88% และดัชนี แนสแดค ปิดที่ 12,464.23 จุด เพิ่มขึ้น 87.05 จุด หรือ +0.7%
ดัชนีดาวโจนส์ตลาดหุ้นนิวยอร์กปิดบวกเมื่อวันที่ 4 ธ.ค. นักลงทุนมีความหวังว่าสหรัฐจะเร่งออกมาตรการเยียวยารอบใหม่ในเร็วๆ นี้ เพื่อฟื้นฟูเศรษฐกิจที่ได้รับผลกระทบจากการแพร่ระบาดของโรคโควิด-19
สัญญาน้ำมันดิบเวสต์เท็กซัส ส่งมอบเดือนม.ค. เพิ่มขึ้น 62 เซนต์ หรือ 1.4% ปิดที่ 46.26 ดอลลาร์/บาร์เรล สัญญาน้ำมันดิบเบรนท์ (BRENT) ส่งมอบเดือนก.พ. เพิ่มขึ้น 54 เซนต์ หรือ 1.1% ปิดที่ 49.25 ดอลลาร์/บาร์เรล
ราคาทองคำตลาดโคเม็กซ์งวดส่งมอบเดือนกุมภาพันธ์ ส่งมอบเดือนก.พ. ลดลง 1.1 ดอลลาร์ หรือ 0.06% ปิดที่ 1,840 ดอลลาร์/ออนซ์